C 205/28
RO
Jurnalul Oficial al Uniunii Europene
12.6.2023
2) Dacă principiul supremației dreptului european prin raportare la Decizia 2006/928/CE a Comisiei și articolul 49 alineatul (1) teza a treia (principiul retroactivității legii penale mai favorabile) din Carta drepturilor fundamentale a Uniunii Europene, se opun reanalizării, în faza de executare a pedepsei, prin intermediul unei căi extraordinare de atac, a prescripției răspunderii penale în condițiile în care formularea respectivei căi de atac este consecința unei decizii a Curții Constituționale, pronunțată ulterior rămânerii definitive a hotărârii de condamnare, prin care este răsturnată o jurisprudență generalizată și de durată a instanțelor naționale, și dacă în acest fel este afectat caracterul disuasiv și efectiv al pedepsei, precum și securitatea și stabilitatea raporturilor juridice[.] 3) Principiul supremației dreptului european prin raportare la articolul 53 din Carta drepturilor fundamentale a Uniunii Europene permite aplicarea unor standarde naționale de protecție, cum ar fi cel din litigiul principal, garantate de dreptul intern al statului membru, rezultat[e] în urma efectelor atribuite deciziilor Curții Constituționale dacă în acest mod este afectată aplicarea eficientă a dreptului Uniunii Europene pe teritoriul statului membru?
(1) (2)
Convenție elaborată în temeiul articolului K.3 din Tratatul privind Uniunea Europeană, privind protejarea intereselor financiare ale Comunităților Europene (JO 1995 C 316, p. 49, Ediţie specială 19/vol.
12, p. 51).
Decizia Comisiei din 13 decembrie 2006 de stabilire a unui mecanism de cooperare și de verificare a progresului realizat de România în vederea atingerii anumitor obiective de referință specifice în domeniul reformei sistemului judiciar și al luptei împotriva corupției (JO 2006 L 354, p. 56, Ediţie specială 11/vol.
51, p. 55).
Cerere de decizie preliminară introdusă de Nejvyšší správní soud (Republica Cehă) la 6 martie 2023 – Omya CZ s.r.o./Generální ředitelství cel (Cauza C-133/23, Omya CZ) (2023/C 205/31) Limba de procedură: ceha Instanța de trimitere Nejvyšší správní soud
Părțile din procedura principală Reclamantă: Omya CZ s.r.o.
Pârâtă: Generální ředitelství cel Întrebarea preliminară Articolul 2 alineatul (4) a cincea liniuță din Directiva 2003/96 a Consiliului (1) trebuie interpretat în sensul că energia electrică utilizată pentru alimentarea utilajelor de tratare a calcarului extras, care constă în mai multe etape de măcinare și concasare în granule de o anumită dimensiune atât în cariera în care are loc extracția, cât și în instalațiile de prelucrare din apropiere, constituie energie electrică utilizată pentru procese mineralogice?
(1)
Directiva 2003/96/CE a Consiliului din 27 octombrie 2003 privind restructurarea cadrului comunitar de impozitare a produselor energetice și a electricității (JO 2003, L 283, p. 51, Ediție specială, 09/vol.
2, p. 98).
Cerere de decizie preliminară introdusă de Sąd Rejonowy w Białymstoku (Polonia) la 10 martie 2023 – XL/Sąd Rejonowy w Białymstoku (Cauza C-146/23) (2023/C 205/32) Limba de procedură: polona Instanța de trimitere Sąd Rejonowy w Białymstoku